LIITE 2 TILAAJAN JA HANKINNAN KOHTEEN   
KUVAUS: TILA-, MAJOITUS- JA RAVITSEMUSPALVELUT

1. Tietoja TILAAJASTA

Tilaajana on Suomen Diabetesliitto ry. Suomen Diabetesliitto ry on vuonna 1955 perustettu potilas- ja kansanterveysjärjestö, joka toimii diabeetikoiden ja heidän läheistensä hyvän elämänlaadun puolesta. Jäseniämme ovat n. sata paikallista diabetesyhdistystä sekä kolme valtakunnallista yhdistystä. Diabetesliittoon kuuluu myös neljä ammatillista jäsenyhdistystä.

1. Hankinnan tausta

Tilaajan tarkoituksena on löytää tarjouspyyntömenettelyllä useita palveluntuottajia eri puolilta Suomea vastaamaan Diabetesliiton järjestämien STEA-rahoitteisten kurssien tila-, majoitus- ja ravitsemuspalveluista.

1. hankittava palvelu ja palvelunkuvaus

Diabetesliitto vastaa kurssien toteuttamisesta ja omista kurssityöntekijöistä kurssiohjelman mukaisesti. Hankittava palvelu pyydetään seuraavasti:

* 1. **Kurssit ja sijainti**

Tilaaja järjestää tarjoajan tiloissa tilaajan kokoamille ryhmille erityyppisiä kursseja n. 30 kurssia/vuosi. Kurssit ovat kestoltaan 1–5 vuorokautta joko yhdessä tai useammassa jaksossa. Osa kursseista toteutetaan arkisin, osa viikonloppuisin.

Kursseja järjestetään seuraavilla sosiaali- ja terveydenhuollon yhteistyöalueilla, sekä Tampereen kaupungissa. Tarjouksia tila- majoitus- ja ravitsemuspalveluista pyydetään:

1. Etelä-Suomen yhteistyöalue
2. Länsi-Suomen yhteistyöalue
3. Sisä-Suomen yhteistyöalue
4. Itä-Suomen yhteistyöalue
5. Pohjois-Suomen yhteistyöalue
6. Tampereen kaupunki

Kurssipaikan tulee sijaita sillä maantieteellisellä alueella, jolle tarjous tehdään.

Tarjoaja voi tarjota palveluaan yhdelle tai useammalle alueelle.

Saatujen tarjousten perustella kullekin alueelle valitaan enintään neljä (4) palveluntuottajaa, mikäli vaatimukset täyttäviä, hyväksyttäviä tarjouksia saadaan riittävästi. Tilaaja pidättää oikeuden olla valitsematta yhteistyöalueilta palveluntuottajia.

* 1. **Kurssijaksojen tilaaminen**

Tilaaja toimittaa palveluntuottajalle kurssijakson tilauksen viimeistään 30 päivää ennen kurssin aloitusajankohtaa. Useimmiten tilaukset tehdään kuitenkin jo useita kuukausia etukäteen.

Kurssiryhmä voi pienentyä tai suurentua alkuperäisestä (mikäli palveluntuottajalla on vapaata kapasiteettia). Tilaaja ilmoittaa muutoksista ja muodostaa lopulliset kurssiryhmät ennen kurssijakson alkua ja toimittaa tarkemmat tiedot kurssiryhmästä (osallistujaluettelo) palveluntuottajalle viimeistään 7 päivää ennen kurssia.

Tilaaja voi tehdä peruutuksen veloituksetta 30 päivää ennen kurssin alkua. Tarjouksessa on esitettävä tarkemmat peruutusehdot.

1. Palvelua koskevat vähimmäisvaatimukset
   1. **Majoituspalveluja ja tiloja koskevat yleiset vaatimukset**

Palveluun sisältyy asiakasryhmälle soveltuva majoitus kahden hengen huoneissa, joissa on erilliset sängyt (ei kerrossänkyjä) ja mahdollisuus lisämaksusta yhden hengen huoneisiin. Huoneissa tulee olla wc ja suihku. Asuintilojen siivous, pyyhkeet ja liinavaatteet sisältyvät palveluun. Liinavaatteiden tulee olla sänkyihin pedattuina kurssin alkaessa.

Majoitus-, ruokailu- ja työskentelytilojen tulee sijaita välittömässä läheisyydessä keskenään. Osallistujat voivat olla liikuntarajoitteisia. Tilojen tulla olla esteettömiä, ja mikäli tiloissa on pitkiä porrasnousuja, tulee tiloissa olla hissi. Majoitustiloissa tulee olla myös inva huone/ huoneita.

Kurssien ajan tilaajan käytettävissä on työskentelytila luentoja ja ryhmätyöskentelyä yms. varten. Työskentelytilan tulee olla ryhmätyöskentelyyn ja luentoihin suunnitellut ja saman tilan tulee olla tilaajan käytettävissä koko kurssin keston ajan erikseen sovittuina ajankohtina. Työskentelytilan tulee olla rauhallinen, eikä siinä saa olla läpikulkua. Työskentelytilan tulee olla ikkunallinen ja sisältää tuolit ja pöydät vähintään 30 henkilölle siten, että istuinasetteluvaihtoehtoja on useita. Työskentelytilassa tulee olla työskentelyyn tarvittavat kokousvälineet, kuten tietokoneeseen liitettävä näyttötaulu/dataprojektori ja tilaan riittävä äänentoisto sekä valko-/fläppitaulu, tusseja jne. Palveluntarjoajan edustajan tulee tarvittaessa auttaa laitteiden käytössä. Tilassa tulee olla myös riittävä internet-yhteys etäluentojen, videoiden ym. esittämiseen.

Työskentelytilojen järjestelyt, kuten tuolien tai pöytien siirtäminen tms. tilaajan toiveiden mukaisesti tulee kuulua palvelun hintaan. Yhteisten tilojen yleisilme tulee olla siisti ja puhdas.

Kursseja varten tarvitaan tavanomaisten ryhmätyöskentely- ja luentotilojen lisäksi sisäliikuntatila ja ulkoliikuntamahdollisuuksia. Sisäliikuntatilan tulee olla sellainen, johon koko ryhmä mahtuu kerralla. Tilan tulee olla sovittuna aikana vain kyseisen kurssiryhmän käytössä, tilassa ei saa olla läpikulkua ja sen tulee olla käyttövalmis. Palveluun sisältyy ulkoilumahdollisuus turvallisilla, valaistuilla reiteillä.

Kurssilaisten käytettävissä on iltaisin sauna ja mikäli käytettävissä on uima-allas, sen käytäntöjen tulee noudattaa Kuluttajaturvallisuuslakia (920/2011). Edellä mainitut palvelut kuuluvat hintaan.

Kaikki palvelun tuottamiseen varatut tilat ja alueet ovat riittävät, turvalliset ja asianmukaiset. Majoitustiloissa tulee olla toimiva palohälytysjärjestelmä. Kurssipaikan tulee olla yleisten rakennusturvallisuusmääräysten mukainen. Palveluntarjoajalla on voimassa oleva pelastussuunnitelma ja kuntoutuksen alussa palveluntarjoaja pitää tilojen ja alueiden turvallisuusesittelyn.

Kurssipaikan pitää sijaita enintään 30 kilometrin etäisyydellä autoteitä pitkin lähimmältä linja-auto-, rautatie- tai metroasemalta. Tarkennuksena mainittakoon, että linja-autoasemalla ei tarkoiteta yksittäistä bussipysäkkiä.

* 1. **Täysihoito ja muu kurssiruokailu**

Palvelu sisältää täysihoitoateriat eli aamiaisen, lounaan, iltapäiväkahvin ja makean tai suolaisen kahvileivän, päivällisen ja iltapalan kurssilaisille. Toinen pääaterioista voi olla kevyempi kuten keittolounas tai vastaava. Palveluntuottajalla on valmius tarjota erityisruokavalioita tilaajan kanssa erikseen neuvotelluin ehdoin ilman erillistä veloitusta.

* 1. **Henkilöstö**

Palveluntuottaja nimeää tilaajalle palveluvastaavan. Palveluvastaavan tulee olla tavoitettavissa klo 8.00–16.00 ja hänellä tulee olla sijainen. Palveluvastaava vastaa yhteydenpidosta palveluntuottajan ja tilaajan välillä. Henkilöllä on oltava kokemusta tila-, majoitus- ja ravitsemispalveluiden tuottamisesta.

Palveluntuottajalla on käytössään riittävä määrä henkilöstöä ja toimiva sijaisjärjestely, jotta palvelut saadaan tuotettua keskeytyksettä. Kurssikohteessa tulee olla tarvittava keittiö-, avustava ja muu henkilökunta.

Palvelua suorittavalla henkilöstöllä on työn vaatima riittävä suomen kielen taito. Tarjoajan henkilöstö on asiakaspalvelutaitoista.

* 1. **Laadunhallinta**

Palveluntuottajalla on laadunvalvontajärjestelmä. Tilaaja tekee asiakaskyselyn jokaisen kurssijakson päätteeksi palveluntuottajan tiloista ja palveluista. Mahdollisista epäkohdista raportoidaan palveluntuottajalle. Epäkohtiin puututaan viipymättä ja todennettu virhe tulee olla korjattu viimeistään seuraavaan kurssijaksoon mennessä. Kurssijakson kannalta olennaiset virheet korjataan heti.